கேள்வி: அசோக் விகார் பற்றி தகவல் சொல்.
பதில்: அசோக் விஹார் (Ashok Vihar), இந்தியா தில்லி வடமேற்கு தில்லி மாவட்டம் அமைந்துள்ள மிக முக்கியமான இடம் ஆகும். தில்லியின் ரிங் சாலையில் அமைந்துள்ள இந்த பகுதி 4 கட்டங்களாக பிரிக்கப்பட்டுள்ளது. இது ''டீப் மார்க்கெட்'' என்று அழைக்கப்படும் ஒரு சந்தையின் ''தாயகமாகும்,'' இது மத்திய சந்தையாகவும் உள்ளது. இது பணக்கார குடும்பங்கள் அதிகம் இருக்கக்கூடிய ஒரு பகுதியாக உள்ளது.
கேள்வி: அசோக் விகார் - பூங்காக்கள் மற்றும் விளையாட்டுக் கழகம் பற்றி தகவல் சொல்.
பதில்: அசோக் விகாரின் அசோகா தோட்டம் என்பது, அதிகாலையில் நடப்பவர்கள், ஓடுபவர்கள் மற்றும் யோகா குழுக்கள் பயன்படுத்தும் பிரபலமான தோட்டமாகும். அசோகா தோட்டம், 70 ஏக்கர் பரப்பளவில் அமைந்துள்ளது. அசோகா தோட்டத்தைத் தவிர, ஒவ்வொரு தொகுதி / கட்டத்திலும் அண்டை பூங்காக்கள் உள்ளன. இங்கு, ''பாபா சவுத்ரி கிம்மன் சிங் பூங்கா'' மற்றும் ''பிக்னிக் ஹட்'' எனப்படும் இரண்டு முக்கிய பூங்காக்கள் உள்ளன. இந்த பூங்காக்களுக்கு மேலதிகமாக, தியான் சந்த் பெயரிடப்பட்ட ஒரு விளையாட்டு வளாகமும் உள்ளது. இது 1991 ஆம் ஆண்டில் டெல்லி மேம்பாட்டு ஆணையத்தால் நிறுவப்பட்டது. இது 4.28 ஹெக்டேர் பரப்பளவில் பரவியுள்ளது. இது ''டென்னிஸ்'' (செயற்கை, கடினமான, களிமண்) / ''டென்னிஸ்'' பயிற்சி சுவர், பூப்பந்து (வெளிப்புறம்), ''சுவர்ப்பந்து'', ''டேபிள் டென்னிஸ் ஹால், பில்லியர்ட்ஸ் / ஸ்னூக்கர்,'' கூடை பந்து, கைப்பந்து, குழந்தைகள் பூங்கா, சறுக்கு விளையாட்டு, நீச்சல் / குழந்தைகள் நீச்சல் குளம், ''ஏரோபிக்ஸ் ஹால், டேக்வாண்டோ-கராத்தே'' போன்ற பல்வேறு வசதிகளை வழங்குகிறது. இந்த விளையாட்டுகளில் பெரும்பாலானவற்றில் பயிற்சியும் கிடைக்கிறது. மேலும், இது ஒரு விளையாட்டு உபகரணங்கள் விற்கும் கடை மற்றும் தின்பண்டங்கள் விற்கும் கடை போன்றவற்றைக் கொண்டுள்ளது. இது பல்வேறு விளையாட்டு போட்டிகளை நடத்துகிறது. உறுப்பினர் சேர்க்கை, திறந்த முறையிலும் மற்றும் எளிதில் அணுகக்கூடிய வகையிலும் அமைந்துள்ளது. இதற்காக, பொதுவான முறையில் கட்டணம் வசூலிக்கப்படுகிறது. உடற்பயிற்சி ஆர்வலர்களுக்காக, இங்கு, பல உடற்பயிற்சி நிலையங்கள் உள்ளன. "தி ஜிம்", "மென்ட்-இ-சோல்" "ஹெல்த் அன்ட் ஃபிட்னஸ்" போன்றவை இங்குள்ள பிரபலமான சில உடற்பயிற்சி நிலையங்களாகும். பூங்காக்களைத் தவிர, கட்டம் -1 இன் முதல் தொகுதி முதல் IA தொகுதி வரை நீடிக்கும் ஒரு திறந்த வெளி அமைப்பு உள்ளது.
கேள்வி: அசோக் விகார் - போக்குவரத்து பற்றி நீங்கள் என்ன அறிந்துள்ளீர்கள்?
பதில்: அசோக் விகார் சாலை மற்றும் பொது போக்குவரத்து மூலம் நன்கு இணைக்கப்பட்டுள்ளது. மேலும், அதன் இணைப்பு மூன்று தில்லி மெட்ரோ நிலையங்களுடன், மேம்படுத்தப்பட்டுள்ளது. அவைகளில் இரண்டு அதாவது இந்தர்லோக், கன்ஹியா நகர் ரெட் லைனில் அமைந்துள்ளது. மற்றும் ஷாலிமார் பாக் மெட்ரோ ரயில் நிலையம், பிங்க் லைனில், அமைந்துள்ளது. டெல்லி போக்குவரத்து கழகப் பேருந்துகள் எண் 166 (ஷாலிமார் பாக் முதல் பாலிகா கேந்திரா வரை), 181 (ஏ) (ஜஹாங்கிர் பூரி முதல் நிஜாமுதீன் ரயில் நிலையம் வரை), 142 (ஜஹாங்கிர் பூரி முதல் ஐ.எஸ்.பி.டி வரை) மற்றும் 235 (வஜீர்பூர் ஜே.ஜே. காலனி முதல் நந்த் நக்ரி வரை), கூடுதலாக இந்தர்லோக் மெட்ரோ நிலையம் முதல் ஆசாத் புர் மெட்ரோ நிலையம் வரை மெட்ரோ பேருந்து சேவையும் கிடைக்கிறது.
கேள்வி: அசோக் விகார் - உணவு & ஷாப்பிங் பற்றி விளக்கவும்.
பதில்: அசோக் விகாரில் பல கடைகள் மற்றும் விற்பனை நிலையங்கள் உள்ளன. இதில் அதிகமாக, பல்பொருள் விற்பனை நிலையங்கள் மற்றும் அடிடாஸ், நைக்கி, லெவிஸ், டைட்டன் ஐ, டி.வி.ஆர் பல்பொருள் அங்காடி போன்றவை உள்ளன. இவை தவிர, ஒவ்வொரு தொகுதியிலும் குடியிருப்பாளர்கள், மளிகை பொருட்கள் போன்றவற்றை வாங்குவதற்கான சந்தை உள்ளது. மேலும், ஹோண்டா, மாருதி சுசூக்கி, ஹீண்டாய் மோட்டார் குழுமம், பியாட் கார் போன்ற பல மகிழுந்து விற்பனை நிலையங்கள், வஜீர்பூர் தொழில்துறை பகுதியில் அமைந்துள்ளன. இது அசோக் விகார் அருகே அமைந்துள்ளது. இது மகிழுந்து வாங்குபவர்களுக்கு மிகவும் பன்முகப்படுத்தப்பட்ட இடங்களில் ஒன்றாக உள்ளது.